Acetylcysteine

Acetylcysteine, pia inajulikana kama N-acetylcysteine (NAC), ni dawa ambayo hutumiwa kutibu kuzidiwa na dozi ya paracetamol (acetaminophen), na kulegeza kamasi nene kwa watu walio na uvimbe wa fibrosisi au ugonjwa sugu wa mapafu. Inaweza kuchukuliwa kwa njia ya mshipa, kwa mdomo, au kwa kuvuta pumzi kama ukungu. Baadhi ya watu huitumia kama virutubisho vya lishe.

Madhara yake ya kawaida ni pamoja na kichefuchefu na kutapika wakati inachukuliwa kwa mdomo. Ngozi mara kwa mara inaweza kuwa nyekundu na kuwasha kwa namna yoyote ile. Aina isiyo ya kinga ya anaphylaxis inaweza pia kutokea. Inaonekana kuwa salama wakati wa ujauzito. Katika hali ya kuzidiwa na dozi ya paracetamol, inafanya kazi kwa kuongeza kiwango cha glutathione, antioxidant ambayo inaweza kupunguza bidhaa za sumu zinazotokana na mchakato wa kuvunjika kwa paracetamol. Inapovutwa kwa pumzi, hufanya kama mucolytic kwa kupunguza unene wa kamasi.

Acetylcysteine ilipewa hati miliki awali katika mwaka wa 1960 na ikaanza kutumika kimatibabu katika mwaka wa 1968. Iko kwenye Orodha ya Dawa Muhimu ya Shirika la Afya Ulimwenguni. Inapatikana kama dawa ya kawaida na ni ya bei nafuu. Mwongozo juu ya matumizi yake hutofautiana kati ya nchi.

 Marejeo 

Category:Madawa
Category:Translated from MDWiki